Segnowaniy (tyż aborcyjo, ze łać. "abortus") – medyczny zabiyg sztucznego przerwanio ćōnże. Podug spōłczesnych standardōw medycznych ô segnowaniu godōmy do 20. tydnia ćōnże abo, jeźli dugość ćōnże je niyznano, kej ciynżara ôd płodu je myńszo jak 400 g. Segnowaniy je we wiynkszości państw regulowane ôd zakōnōw. We pōłnocnyj tajli Gōrnego Ślōnska (pod polskōm jurysdykcyjōm) ćōnża idzie przerwać yno wtynczos, kej bōła uōna rezultatym zabrōńōnego czynu (ntp. gwołtu) abo zagrożo życiu a zdrowiu ôd baby. Na połedniu (pod czeskōm jurysdykcyjōm) segnowaniy je legalne podug wole ôd baby bez piyrsze trzi mieśōnce, a potym jyno przi wożnych medycznych wskazaniach. Miano. Słowo «segnowaniy» wziyno sie ôd werba «segnować», perf. «segnać» ze prasłowiańskich korzyńōw: *sъ   *gьnati. Jego synōnim, «aborcyjo», je wziynty ze łacińskij godki bez polsko.